Saliar dinastia

Saliar dinastia (), frankoniar dinastia izenez ere ezaguna, franko salioen errege-leinua izan zen (1024-1125). Konrado II.a lehen saliar enperadoreak (1024-1039) Burgundiako erresuma jarri zuen bere agintepean eta Henrike III.ak eraman zuen inperioa bere gorenera (1039-1056). Nikolas II.a eta Gregorio VII.a Aita Santuak enperadorearen aginpidetik kanpora hasi ziren jarduten eta tirabira horien ondorioz, 1076-1122 bitarteko urteetan luzatu zen Inbestiduretako gerra.

Wormsko konkordatuaren arabera (1122), Aita Santuaren eta enperadorearen aginte-eremuak bereizi ziren eta elizak, munduko arazoei buruzko aginte-maila neurri batean galdu arren, inperioa erlijio eta etika gaietan bere mende izatea lortu zuen. Inbestiduren auziaren garaian hasi ziren Italiako hiriak inperioaren aurkako borrokan.

Erreferentziak

Kanpo estekak 

Europako errege familiak
Frankoen noblezia
Alemaniako noblezia familiak
Aita santu familiak
Germaniako Erromatar Inperio Santuko noblezia familiak
Suabiako Dukerriko errege etxeak
Lorrena Behereko dukerriko errege etxeak
Saliarrak